CELEX: 22000A0519(01)
Language: hr
Date: 2000-05-19 00:00:00
Title: Prilog V. Konvenciji za zaštitu morskog okoliša sjeveroistočnog Atlantika o zaštiti i očuvanju ekosustava i biološke raznolikosti morskog područja

11/Sv. 122
            
            
               HR
            
            
               Službeni list Europske unije
            
            
               81
            
         22000A0519(01)
   
               L 118/46
            
            
               SLUŽBENI LIST EUROPSKE UNIJE
            
         PRILOG V.
   KONVENCIJI ZA ZAŠTITU MORSKOG OKOLIŠA SJEVEROISTOČNOG ATLANTIKA O ZAŠTITI I OČUVANJU EKOSUSTAVA I BIOLOŠKE RAZNOLIKOSTI MORSKOG PODRUČJA
   Članak 1.
   Za potrebe ovog Priloga i Dodatka 3. definicije „biološka raznolikost”, „ekosustav” i „stanište” su one sadržane u Konvenciji o biološkoj raznolikosti od 5. lipnja 1992.
   Članak 2.
   U ispunjavanju svojih obveza prema Konvenciji za poduzimanje, pojedinačno i zajednički, potrebnih mjera za zaštitu morskog okoliša od štetnog djelovanja ljudskih aktivnosti kako bi očuvale ljudsko zdravlje i morske ekosustave i po mogućnosti povratile u prijašnje stanje morska područja kojima je nanesena šteta, kao i svojih obveza prema Konvenciji o biološkoj raznolikosti od 5. lipnja 1992. da razvijaju strategije, planove ili programe za očuvanje i održivo korištenje biološke raznolikosti, ugovorne stranke:
   
               (a)
            
            
               poduzimaju potrebne mjere za zaštitu i očuvanje ekosustava i biološke raznolikosti morskog područja i povrata u prijašnje stanje, ako je moguće, morskih područja kojima je nanesena šteta; te
            
         
               (b)
            
            
               surađuju u donošenju programa i mjera u svrhu kontrole ljudskih aktivnosti utvrđenih primjenom kriterija iz Dodatka 3.
            
         Članak 3.
   1.   Za potrebe ovog Priloga, dužnost Komisije je između ostalog:
   
               (a)
            
            
               izraditi programe i mjere za kontrolu ljudskih aktivnosti utvrđenih primjenom kriterija u Dodatku 3.;
            
         
               (b)
            
            
               pritom:
               
                           i.
                        
                        
                           prikuplja i razmatra podatke o takvim aktivnostima i njihovom djelovanju na ekosustav i biološku raznolikost;
                        
                     
                           ii.
                        
                        
                           razvija sredstva, u skladu s međunarodnim pravom, za utvrđivanje mjera zaštite, očuvanja, povrata u prijašnje stanje ili mjera predostrožnosti u vezi s posebnim područjima ili mjestima ili u vezi s određenim vrstama ili staništima;
                        
                     
                           iii.
                        
                        
                           podložno članku 4. ovog Priloga, razmatra kako aspekti nacionalnih strategija i smjernica o održivom korištenju sastavnica biološke raznolikosti morskog područja djeluju na razne regije i podregije tog područja;
                        
                     
                           iv.
                        
                        
                           podložno članku 4. ovog Priloga, usmjeravaju se na primjenu pristupa integralnog ekosustava;
                        
                     
         
               (c)
            
            
               pritom, također, uzima u obzir programe i mjere koje usvajaju ugovorne stranke za zaštitu i očuvanje ekosustava u vodama pod njihovom suverenošću ili jurisdikcijom.
            
         2.   U donošenju takvih programa i mjera potrebno je dužnu pažnju posvetiti pitanju trebaju li se neki određeni program ili mjera primijeniti na cjelokupan ili na određeni dio morskog područja.
   Članak 4.
   1.   Prema predzadnjem citatu ove Konvencije, sukladno ovom Prilogu se neće donijeti niti jedan program ili mjera u vezi s pitanjem upravljanja ribolovom. Međutim, ako Komisija smatra da je potrebno djelovati u odnosu na takvo pitanje, ona će skrenuti pažnju na ovo pitanje nadležnom tijelu ili međunarodnom tijelu nadležnom za ovo pitanje. Ako je postupanje iz nadležnosti Komisije poželjno za nadopunu ili podršku djelovanja takvih tijela, Komisija će nastojati s njima surađivati.
   2.   Ako Komisija smatra da je postupanje prema ovom Prilogu poželjno u odnosu na pitanje pomorskog prijevoza, ona će skrenuti pažnju Međunarodne pomorske organizacije na ovo pitanje. Ugovorne stranke koje su članice Međunarodne pomorske organizacije nastojat će surađivati unutar te organizacije kako bi postigle odgovarajući odgovor, uključujući odnosne slučajeve sporazuma organizacije za regionalno ili lokalno postupanje, uzimajući u obzir sve smjernice koje razvija takva organizacija o određivanju posebnih područja, utvrđivanju posebno osjetljivih područja ili druga pitanja.
   Dodatak 3.
   Kriteriji za utvrđivanje ljudskih aktivnosti za potrebe Priloga V.
   
               1.
            
            
               Kriteriji koje treba koristiti za utvrđivanje ljudskih aktivnosti za potrebe Priloga V., uzimajući u obzir regionalne razlike, su:
               
                           (a)
                        
                        
                           opseg, intenzitet i trajanje ljudske aktivnosti koja se razmatra;
                        
                     
                           (b)
                        
                        
                           stvarno i moguće štetno djelovanje ljudske aktivnosti na određene vrste, zajednice i staništa;
                        
                     
                           (c)
                        
                        
                           stvarno i moguće štetno djelovanje ljudske aktivnosti na određene ekološke procese;
                        
                     
                           (d)
                        
                        
                           nepovratnost ili trajnost takvog djelovanja.
                        
                     
         
               2.
            
            
               Ovi kriteriji nisu nužno sveobuhvatni ili jednako značajni za razmatranje određene aktivnosti.